
讘讬爪讛 讝 注"讗 - 驻讬专讜砖 砖讟讬讬谞讝诇抓

讚驻讞讬讗 诇诪讗谉 [讘讬爪讬诐 砖诇 转专谞讙讜诇转 讞讬讛 诇诪讬]? 砖讛讬讛 专讜爪讛 诇拽谞讜转 诪讛谉. 讬讛讘讜 诇讬讛 讘讬注讬 [谞转谞讜 诇讜 讘讬爪讬诐] 砖诇 转专谞讙讜诇转 砖讞讜讟讛. 讗转讗 诇拽诪讬讛 [讘讗 诇驻谞讬] 专' 讗诪讬 诇讟注讜谉 注诇 砖专讬诪讜 讗讜转讜. 讗诪专 诇讛讜 [诇讛诐] 专' 讗诪讬 诇诪讜讻专讬诐: 诪拽讞 讟注讜转 讛讜讗 讝讛, 讜讛讚专 [讜讞讜讝专] 讜讘讟诇 讻讜诇讜.


讜转讜讛讬诐: 驻砖讬讟讗 [驻砖讜讟] 讛讚讘专 砖讛专讬 讗诪专 讘驻讬专讜砖 诪讛 讛讜讗 专讜爪讛! 讜诪砖讬讘讬诐: 诪讛讜 讚转讬诪讗 [砖转讗诪专] 讛讗讬 诇讗讻讬诇讛 [讗讚诐 讝讛] 拽讗 讘注讬 诇讛讜 [专爪讛 讗讜转谉] 讗转 讛讘讬爪讬诐 讜诇讗 诇讗驻专讜讞讬诐, 讜讛讗讬 讚拽讗诪专 [讜讝讛 砖讗诪专] 砖讛讜讗 专讜爪讛 讘讬爪讬诐 讚驻讞讬讗 [砖诇 转专谞讙讜诇转 讞讬讛] 诪砖讜诐 讚爪专讬讘谉 [砖讛诐 讘砖诇讜转 讛讬讟讘] 讜诇诪讗讬 谞驻拽讗 诪讬谞讛 [诪讛 讬讜爪讗 诪讻讗谉], 讻诇讜诪专, 注诇 诪讛 讛讜讗 讘讗 诇讟注讜谉 鈥� 诇诪讬转讘讗 诇讬讛 讘讬谞讬 讘讬谞讬 [砖讬转谞讜 诇讜 专拽 讗转 讛讛驻专砖 讘注专讱 砖讬砖 讘讬谉 讘讬爪讬诐 讗诇讛 诇讗诇讛], 拽讗 诪砖诪注 诇谉 [讛砖诪讬注 诇谞讜] 砖讗讬谉 诇讜诪专 讻谉, 讗诇讗 砖讛讬转讛 讝讜 讟注讜转 讬住讜讚讬转 砖讗讬谉 讘讬爪讬 讛砖讞讜讟讛 讬驻讜转 诇讚讙讬专讛, 讜讬砖 讻讗谉 讗讬驻讜讗 讘讬讟讜诇 诪拽讞 诇讙诪专讬.


讻讬讜爪讗 讘讝讛 诪住讜驻专: 讛讛讜讗 讚讗诪专 诇讛讜 [讗讚诐 讗讞讚 砖讗诪专 诇讛诐] 诇诪讜讻专讬诐: 讘讬注讬 讚讚讻专讗 诇诪讗谉, 讘讬注讬 讚讚讻专讗 诇诪讗谉 [讘讬爪讬诐 砖诇 转专谞讙讜诇转 砖讛讝讚讜讜讙讛 注诐 讝讻专 诇诪讬, 讘讬爪讬诐 砖诇 讝讻专 诇诪讬]? 讬讛讘讜 诇讬讛 讘讬注讬 讚住驻谞讗 诪讗专注讗 [谞转谞讜 诇讜 讘讬爪讬诐 砖讛转专谞讙讜诇转 拽讜诇讟转 诪谉 讛讗专抓], 讻诇讜诪专, 讘讬爪讬诐 讘诇讗 讛驻专讬讬转 讝讻专. 讗转讗 诇拽诪讬讛 [讘讗 诇驻谞讬] 专' 讗诪讬 诇讟注讜谉 注诇 专诪讗讜转. 讗诪专 诇讛讜 [诇讛诐] 专' 讗诪讬: 诪拽讞 讟注讜转 讛讜讗 讜讛讚专 [讜讞讜讝专].


讜砖讜讗诇讬诐: 驻砖讬讟讗 [驻砖讜讟] 砖讻谉 讛讜讗! 讜诪住讘讬专讬诐: 诪讛讜 讚转讬诪讗 [砖转讗诪专]: 讛讗讬 [讗讚诐 讝讛] 诇讗讻讬诇讛 拽讗 讘注讬 诇讛讜 [专爪讛 讗讜转谉 讗转 讛讘讬爪讬诐] 讜讛讗讬 讚拽讗诪专 讚讚讻专讗 [讜讝讛 砖讗诪专 砖讛讜讗 专讜爪讛 砖诇 讝讻专] 诪砖讜诐 讚砖诪讬谞谉 讟驻讬 [砖讛诐 砖诪谞讜转 讬讜转专] 讜诇诪讗讬 谞驻拽讗 诪讬谞讛 [诪讛 讬讜爪讗 诪讻讗谉] 讛诇讻讛 诇诪注砖讛 鈥� 诇诪讬转讘讗 诇讬讛 讘讬谞讬 讜讘讬谞讬 [诇转转 诇讜 讗转 讛讛驻专砖 砖讘讬谞转讬讬诐] 诪讘讞讬谞转 讛讟讬讘, 拽讗 诪砖诪注 诇谉 [讛砖诪讬注 诇谞讜] 砖讗讬谉 讛讚讘专 讻谉, 讜讬砖 讻讗谉 讘讬讟讜诇 诪拽讞.


讜注讜讚 讘讛住讘专 讚讘专讬 专讘, 讜讗讬 讘注讬转 讗讬诪讗 [讜讗诐 转专爪讛 讗诪讜专] 讛住讘专 讗讞专: 诪讗讬 [诪讛 驻讬专讜砖] "讘讬爪讛" 注诐 讬爪讬讗转讛 谞讙诪专讛 鈥� 驻讬专讜砖讜: 注诐 讬爪讬讗转 专讜讘讛 谞讙诪专讛, 讜讻讚讘专讬 专' 讬讜讞谞谉 讛诪驻讜专砖讬诐. 砖讗诪专 专' 讬讜讞谞谉: 讘讬爪讛 砖讬爪讗讛 专讜讘讛 诪谉 讛转专谞讙讜诇转 诪注专讘 讬讜诐 讟讜讘, 讗讘诇 诇讗 讛讟讬诇讛 讗讜转讛 注讚讬讬谉 讛转专谞讙讜诇转, 讜讞讝专讛 讛讘讬爪讛 诇诪注讬讛, 讜诇讘住讜祝 讛讟讬诇转讛 讘讬讜诐 讟讜讘 鈥� 诪讜转专转 讘讬爪讛 讝讜 诇讗讻诇讛 讘讬讜诐 讟讜讘. 讻讬 讻讬讜谉 砖讬爪讗 讻讘专 专讜讘 讛讘讬爪讛 诪讘注讜讚 讬讜诐, 讛专讬讛讬 谞讞砖讘转 讻讘讬爪讛 砖讛讜讟诇讛 讗转诪讜诇.


讜讗讬讻讗 [讜讬砖] 诪讬 砖讗诪专 讜驻讬专砖 讘讗讜驻谉 讗讞专: 诪讗讬 [诪讛 驻讬专讜砖] 注诐 讬爪讬讗转讛 谞讙诪专讛 鈥� 讻讜讜谞转讜 讚讜讜拽讗 注诐 讬爪讬讗转 讻讜诇讛 谞讙诪专讛, 讻诇讜诪专: 注诐 讬爪讬讗转 讻讜诇讛 鈥� 讗讬谉 [讻谉], 讗讘诇 讗诐 讬爪讗讛 诪讗转诪讜诇 专拽 专讜讘讛 鈥� 诇讗. 讜诇讗驻讜拽讬 [讜诇讛讜爪讬讗] 诪讚讘专讬 专' 讬讜讞谞谉. 讜注诇 讻诇 驻谞讬诐 讗驻砖专 诇讬讞住 讗转 讚讘专讬 专讘 讗诇 讚讘专讬 专' 讬讜讞谞谉 讗诇讜.


讗 讙讜驻讗 [诇讙讜驻讛], 讻讬讜谉 砖讛讜讝讻专讛 砖讗诇转 讛讛诇讻讛 诇讙讘讬 讘讬爪讬诐 讛谞诪爪讗讜转 讘转讜讱 转专谞讙讜诇转 砖讞讜讟讛, 讚谞讬诐 讘讛 诇讙讜驻讛. 讛砖讜讞讟 讗转 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 鈥� 诪讜转专讜转 讛讘讬爪讬诐 诇讗讻诇谉 讘讞诇讘. 专' 讬注拽讘 讗讜诪专: 讗诐 讛讬讜 讛讘讬爪讬诐 诪注讜专讜转 (诪讞讜讘专讜转) 注讚讬讬谉 讘讙讬讚讬谉 鈥� 讗住讜专讜转 诇讗讜讻诇谉 讘讞诇讘, 诇驻讬 砖讛谉 谞讞砖讘讜转 讻讘砖专.


讜砖讜讗诇讬诐: 诪讗谉 转谞讗 诇讛讗 讚转谞讜 专讘谞谉 [诪讬 砖谞讛 讗转 讛讛诇讻讛 讛讝讜 砖砖谞讜 讞讻诪讬诐 讘讘专讬讬转讗]: 讛讗讜讻诇 诪谞讘诇转 注讜祝 讟讛讜专, 诪谉 讛砖诇诇 砖诇 讘讬爪讬诐 诪讛讘讬爪讬诐 砖注讜讚谉 拽砖讜专讜转 讘讙讬讚讬 讛转专谞讙讜诇转, 诪谉 讛注爪诪讜转, 讗讜 诪谉 讛讙讬讚讬谉, 讗讜 诪谉 讛讘砖专 砖谞转诇砖 诪谉 讛讞讬 鈥� 讛专讬 讝讛 讟讛讜专. 讻讬 讻诇 讗诇讛 讗讬谞诐 谞讞砖讘讬诐 讻讞诇拽 诪讘砖专 讛注讜祝, 讜讗讬谉 讘讛诐 讟讜诪讗转 谞讘讬诇讜转.


讗讘诇 讗诐 讗讻诇 诪谉 讛讗砖讻讜诇 砖诇 讘讬爪讬诐 讗砖专 讛讘讬爪讬诐 砖讘讜 注讚讬讬谉 拽讟谞讜转 诪讗讜讚 讜讗讬谉 诇讛谉 讻诇 转讻讜谞讜转 讘讬爪讬诐, 讗讜 诇拽讞 讞转讬讻讛 诪谉 讛拽讜专拽讘谉 讗讜 讘谞讬 诪注讬讬谉, 讗讜 砖讛诪讞讛 (讛诪讬住) 讗转 讛讞诇讘 砖诇 讛注讜祝 讛诪转 讜讙诪注讜 鈥� 讛专讬 讝讛 讟诪讗 讘讟讜诪讗转 谞讘诇转 讛注讜祝.


诪讗谉 转谞讗 [诪讬讛讜 转谞讗 讝讛 砖砖谞讛] 砖诪谉 讛砖诇诇 砖诇 讘讬爪讬诐 讟讛讜专, 讻诇讜诪专, 砖讘讬爪讬诐 讛拽砖讜专讜转 注讚讬讬谉 讘讙讬讚讬 讛转专谞讙讜诇转 砖讜讘 讗讬谞谉 谞讞砖讘讜转 讻讞诇拽 诪讘砖专 讛注讜祝? 讗诪专 专讘 讬讜住祝: 讛诇讻讛 讝讜 砖诇讗 讻砖讬讟转 专' 讬注拽讘. 讚讗讬 [砖讗诐 转讗诪专] 砖讛讜讗 讻砖讬讟转 专' 讬注拽讘 鈥� 讛讗诪专 [讛专讬 讗诪专]: 讗诐 讛讬讜 诪注讜专讜转 讘讙讬讚讬谉 鈥� 讗住讜专讜转 诇讗讜讻诇谉 讘讞诇讘, 讛专讬 砖讛讜讗 住讜讘专 讻讬 讘讬爪讬诐 讻讗诇讛 注讚讬讬谉 谞讞砖讘讜转 讻讞诇拽 诪谉 讛转专谞讙讜诇转!


讗诪专 诇讬讛 [诇讜] 讗讘讬讬 诇专讘 讬讜住祝: 诪诪讗讬 [诪诪讛] 诪讜爪讬讗 讗转讛 诪住拽谞讛 讝讜? 讚诇诪讗 [砖诪讗] 注讚 讻讗谉 诇讗 砖诪注谞讜 拽讗诪专 [砖讗诪专] 专' 讬注拽讘 讛转诐 [砖诐] 讘注谞讬谉 讗讻讬诇转 讘讬爪讬诐 讻讗诇讛 讘讞诇讘 讗诇讗 诇注谞讬谉 讗住讜专讗 [讗讬住讜专] 讜讛讬转专, 砖专爪讛 诇讛讞诪讬专 讜诇讗住讜专 讘讗讻讬诇讛 讗驻讬诇讜 讘讬爪讬诐 讻讗诇讛, 讗讘诇 诇注谞讬谉 讟讜诪讗讛 诇讗 讗诪专 砖讘讬爪讬诐 讗诇讛 谞讞砖讘讜转 讻讞诇拽 诪谉 讛转专谞讙讜诇转.


讜讻讬 转讬诪讗 [讜讗诐 转讗诪专] 诇注谞讬谉 讟讜诪讗讛 谞诪讬 [讙诐 讻谉] 谞讙讝讜专 讜谞讞诪讬专 讙诐 诪谉 讛住驻拽, 讜谞讚讜谉 砖讘讬爪讬诐 诪讞讜讘专讜转 讗诇讛 讬讬讞砖讘讜 讻讞诇拽 诪谉 讛转专谞讙讜诇转 鈥� 讛诇讗 讗驻讜砖讬 [转讜住驻转, 专讬讘讜讬] 讟讜诪讗讛 讛讜讗 注诇 讬讚讬 讻讱, 讜讗驻讜砖讬 [讜转讜住驻转] 讟讜诪讗讛 诪讚专讘谞谉 [诪讚讘专讬 住讜驻专讬诐] 诇讗 诪驻砖讬谞谉 [讗讬谉 讗谞讜 诪专讘讬诐] 讜讗讬谉 讗讚诐 讙讜讝专 讟讜诪讗讛 注诇 讚讘专 诪驻谞讬 讛讞砖砖 讜讛住驻拽 讘诇讘讚.


讜讗讬讻讗 讚讗诪专讬 [讜讬砖 砖讗讜诪专讬诐] 讜讙讜专住讬诐 讗转 讛讚讬讜谉 讘谞讜砖讗 讝讛 讘讗讜驻谉 砖讜谞讛. 砖讛讬转讛 讛砖讗诇讛: 诪讗谉 转谞讗 [诪讬 讛讜讗 讛转谞讗 砖砖谞讛] 砖诪谉 讛讗砖讻讜诇 砖诇 讘讬爪讬诐 讟诪讗? 讗诪专 专讘 讬讜住祝: 专' 讬注拽讘 讛讬讗, 砖讗诪专: 讗诐 讛讬讜 诪注讜专讜转 讘讙讬讚讬谉 鈥� 讗住讜专讜转. 讗诪专 诇讬讛 [诇讜] 讗讘讬讬: 诪诪讗讬 [诪诪讛], 诪讚讜注 诪驻专砖 讗转讛 砖讗砖讻讜诇 驻讬专讜砖讜: 诪讛谞讱 讚转诇讬讗 [诪谉 讛讘讬爪讬诐 砖转诇讜讬讜转] 讘讗砖讻讜诇? 讚诇诪讗 [砖诪讗] 诪讚讜讘专 讻讗谉 讘讗砖讻讜诇 讙讜驻讬讛 [注爪诪讜], 讻诇讜诪专, 讘砖讞诇讛, 砖讛讬讗 讞诇拽 讛讘砖专 砖讘讜 讛讘讬爪讬诐 诪转驻转讞讜转.


讜讻讬 转讬诪讗 [讜讗诐 转讗诪专]: 讗砖讻讜诇 讙讜驻讬讛 [注爪诪讜] 诪讗讬 诇诪讬诪专讗 [诪讛 讬砖 诇讜诪专] 砖讛专讬 讜讚讗讬 讘砖专 讛讜讗! 讬砖 诇注谞讜转: 诪讬讚讬 讚讛讜讛 [讻砖诐 砖讛讜讗] 诇注谞讬谉 拽讜专拽讘谉 讜讘谞讬 诪注讬讬谉, 讚讗祝 注诇 讙讘 讚讘砖专 谞讬谞讛讜 [砖讗祝 注诇 驻讬 砖诇讻诇 讛讚注讜转 讘砖专 讛诐], 讻讬讜谉 讚讗讬讻讗 讗讬谞砖讬 讚诇讗 讗讻诇讬 [讻讬讜谉 砖讬砖 讗谞砖讬诐 砖讗讬谞诐 讗讜讻诇讬诐 讗讜转诐] 讗讬爪讟专讬讱 诇讗砖诪讜注讬谞谉 [爪专讬讱 讛讬讛 诇讛砖诪讬注 诇谞讜] 讘讗诇讛, 砖讘讻诇 讝讗转 诇注谞讬谉 讛诇讻讛 讚讬谞诐 讻讘砖专, 讛讻讗 谞诪讬 [讻讗谉 讙诐 讻谉] 讘注谞讬谉 讗砖讻讜诇 讛讘讬爪讬诐 (讻诇讜诪专, 讛砖讞诇讛), 讻讬讜谉 讚讗讬讻讗 讗讬谞砖讬 讚诇讗 讗讻诇讬 [砖讬砖 讗谞砖讬诐 砖讗讬谞诐 讗讜讻诇讬诐 讗讜转讜], 讗讬爪讟专讬讱 诇讗砖诪讜注讬谞谉 [爪专讬讱 讛讬讛 诇讛砖诪讬注 诇谞讜] 砖讗住讜专 诇讗讜讻诇讜 讘讞诇讘, 讜讗讬谉 讗讬驻讜讗 专讗讬讛 讙诪讜专讛.


讘 转谞讜 专讘谞谉 [砖谞讜 讞讻诪讬诐]: 讻诇 讬爪讜专 砖转砖诪讬砖讜 (讛讝讚讜讜讙讜转讜) 专拽 讘砖注讜转 讬讜诐 鈥� 讛专讬 讛讜讗 谞讜诇讚 专拽 讘讬讜诐, 讻诇 砖转砖诪讬砖讜 讘诇讬诇讛 鈥� 谞讜诇讚 讘诇讬诇讛. 讻诇 砖转砖诪讬砖讜 讘讬谉 讘讬讜诐 讜讘讬谉 讘诇讬诇讛 鈥� 谞讜诇讚 讘讬谉 讘讬讜诐 讘讬谉 讘诇讬诇讛. 讜诪驻专讟讬诐: 讻诇 砖转砖诪讬砖讜 讘讬讜诐 谞讜诇讚 讘讬讜诐 鈥� 讝讜 转专谞讙讜诇转. 讻诇 砖转砖诪讬砖讜 讘诇讬诇讛 谞讜诇讚 讘诇讬诇讛 鈥� 讝讜 注讟诇祝, 讻诇 砖转砖诪讬砖讜 讘讬谉 讘讬讜诐 讘讬谉 讘诇讬诇讛 鈥� 讗讚诐 讜讻诇 讚讚诪讬 诇讬讛 [讛讚讜诪讬诐 诇讜].


讗诪专 诪专 [讛讞讻诐]: 讻诇 砖转砖诪讬砖讜 讘讬讜诐 谞讜诇讚 讘讬讜诐 鈥� 讝讜 转专谞讙讜诇转. 讜砖讜讗诇讬诐: 诇诪讗讬 谞驻拽讗 诪讬谞讛 [诪讛 讬讜爪讗 诪讻讗谉] 讗讬讝讜 讛诇讻讛 谞诇诪讚 诪讻讗谉? 讜诪砖讬讘讬诐: 讬砖 诪讻讗谉 诪住拽谞讛 讛诇讻转讬转 诇注谞讬谉 诪讛 砖讗诪专 专讘 诪专讬 讘专讬讛 [讘谞讜] 砖诇 专讘 讻讛谞讗. 砖讗诪专 专讘 诪专讬 讘专讬讛 [讘谞讜] 砖诇 专讘 讻讛谞讗: 讘讚拽 讘拽谞讛 (讘拽谉) 砖诇 转专谞讙讜诇讬谉 诪注专讘 讬讜诐 讟讜讘 讜诇讗 诪爪讗 讘讛 讘讬爪讛, 讜诇诪讞专 讛砖讻讬诐 讜诪爪讗 讘讛 讘讬爪讛 讘讬讜诐 讟讜讘 鈥� 诪讜转专转 讛讘讬爪讛, 砖讗讬谉 诇讛谞讬讞 砖讛讘讬爪讛 讛讜讟诇讛 讘诇讬诇讛.


讜砖讜讗诇讬诐: 讜讛诇讗 讛讜讗 讘讚拽 诪注专讘 讬讜诐 讟讜讘 讜诇讗 诪爪讗, 讜讜讚讗讬 讗诐 讻谉 砖谞讜诇讚讛 讛讘讬爪讛 讘讬讜诐 讟讜讘 注爪诪讜! 讜诪砖讬讘讬诐: 讗讬诪专 [讗诪讜专] 砖诇讗 讘讚拽 讬驻讛 讬驻讛. 讜讗驻讬诇讜 讘讚拽 讬驻讛, 讗讬诪专 [讗诪讜专] 讻讬 讘讬爪讛 讝讜 讬爪转讛 专讜讘讛 [专讜讘讛] 讘注专讘 讬讜诐 讟讜讘 讜讞讝专讛 诇诪注讬 讗讬诪讛 讛讜讗讬 [讛讬转讛] 讘讬爪讛 讝讜, 讜讻讚讘专讬 专' 讬讜讞谞谉. 讜讗诐 讻谉 诪讚讘专讬 讛讘专讬讬转讗 诇诪讚谞讜 砖诇讛诇讻讛 讗讬谉 讗谞讜 讞讜砖砖讬诐 讻诇诇 砖转专谞讙讜诇转 转讟讬诇 讘讬爪讛 讘诇讬诇讛.


讜砖讜讗诇讬诐: 讗讬谞讬 [讜讻讬 讻谉 讛讜讗]? 讜讛讗 [讜讛专讬] 讗诪专 专' 讬讜住讬 讘谉 砖讗讜诇 讗诪专 专讘: 讘讚拽 讘拽谞讛 砖诇 转专谞讙讜诇转 诪注专讘 讬讜诐 讟讜讘 讜诇讗 诪爪讗 讘讛 讘讬爪讛, 讜诇诪讞专 讛砖讻讬诐 讜诪爪讗 讘讛 讘讬爪讛 鈥� 讗住讜专讛, 讛专讬 注砖讜讬讛 讛转专谞讙讜诇转 诇讛讟讬诇 讘讬爪转讛 讘诇讬诇讛! 讜诪砖讬讘讬诐: 讛转诐 讘讚住驻谞讗 诪讗专注讗 [砖诐 诪讚讜讘专 讘讘讬爪讛 砖拽讜诇讟转 诪谉 讛注驻专], 砖诇讗 谞讜爪专讛 注诇 讬讚讬 讛驻专讬讬转 讝讻专. 讜讘讬爪讛 讻讝讜 砖讗讬谞讛 讘讗讛 诪讚专讱 转砖诪讬砖 讬讻讜诇讛 讛转专谞讙讜诇转 诇讛讟讬诇 讙诐 讘诇讬诇讛.


讜诪拽砖讬诐: 讗讬 讛讻讬 [讗诐 讻讱] 讘诪拽专讛 砖讗诪专 专讘 诪专讬 谞诪讬 讗讬诪讗 诪讗专注讗 住驻谞讗 [讙诐 讻谉 讗诪讜专 砖诪讛讗专抓 拽诇讟讛] 讜讗讻谉 讛讟讬诇转讛 讘诇讬诇 讬讜诐 讟讜讘 讜讗讬讱 讗诐 讻谉 讛转讬专讛 讘讗讻讬诇讛? 讜诪砖讬讘讬诐: 诪讚讜讘专 砖诐 讘讚讗讬讻讗 [讻砖讬砖] 讝讻专 讘讛讚讛 [注诪讛]. 讜诪拽砖讬诐: 讘讚讗讬讻讗 [讻砖讬砖] 讝讻专 谞诪讬 讗讬诪讗 诪讗专注讗 住驻谞讗 [讙诐 讻谉 讗诪讜专 砖讝讜 诪谉 讛讗专抓 拽诇讟讛] 讜诇讗 诪谉 讛讝讻专! 讜诪砖讬讘讬诐: 讗诪专 专讘讬谞讗: 讙诪讬专讬 [诇诪讜讚讬诐, 诪拽讜讘诇讬诐 讗谞讜] 讻讬 讻诇 讛讬讻讗 讚讗讬讻讗 [讘讻诇 诪拽讜诐 砖讬砖] 讝讻专 诇讗 住驻谞讗 诪讗专注讗 [讗讬谞谞讛 拽讜诇讟转 诪谉 讛讗专抓].


讜砖讜讗诇讬诐: 讜注讚 讻诪讛 诪讛讜 讛砖讬注讜专 砖谞拽专讗 砖讬砖 讝讻专 注诪讛? 讗诪专 专讘 讙诪讚讗 诪砖诪讬讛 [诪砖诪讜] 砖诇 专讘: 讻诇 讛讬讻讗

